Document ID: 32013R0635

32013R0635
L 183/1
SLUŽBENI LIST EUROPSKE UNIJE
DELEGIRANA UREDBA KOMISIJE (EU) br. 635/2013
od 25. travnja 2013.
o dopuni Uredbe Vijeća (EZ) br. 73/2009 u pogledu temelja za izračun smanjenja koja države članice trebaju primijeniti na poljoprivrednike zbog prilagodbe plaćanja u 2013. i financijske discipline za kalendarsku godinu 2013.
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike, o izmjeni uredaba (EZ) br. 1290/2005, (EZ) br. 247/2006, (EZ) br. 378/2007 i stavljanju izvan snage Uredbe (EZ) br. 1782/2003 (1), a posebno njezin članak 11.a,
budući da:
(1)
Člankom 10.a Uredbe (EZ) br. 73/2009, koji se primjenjuje od 1. siječnja 2013., predviđa se prilagodba izravnih plaćanja koja se odnose na 2013. Člankom 11. te Uredbe predviđa se prilagodba radi financijske discipline. Trebalo bi osigurati optimalnu primjenu tih prilagodbi u 2013.
(2)
U interesu transparentnosti i predvidljivosti, primjereno je da metoda izračuna obiju prilagodbi u postupku izračuna plaćanja poljoprivrednicima koja se odnose na 2013. odgovara metodi izračuna smanjenja zbog modulacije na temelju članaka 7. i 10. Uredbe (EZ) br. 73/2009 i financijskoj disciplini na temelju članka 11. te Uredbe kako je predviđeno u članku 79. stavku 1. Uredbe Komisije (EZ) br. 1122/2009 od 30. studenoga 2009. o utvrđivanju detaljnih pravila za provedbu Uredbe Vijeća (EZ) br. 73/2009 u pogledu višestruke sukladnosti, modulacije i integriranog administrativnog i kontrolnog sustava, u okviru programa izravne potpore za poljoprivrednike predviđenih u navedenoj Uredbi, kao i za provedbu Uredbe Vijeća (EZ) br. 1234/2007 u pogledu višestruke sukladnosti u okviru programa potpore predviđenog za sektor vina (2).
(3)
Budući da se ova Uredba primjenjuje na zahtjeve za potporu koji se odnose na 2013., ona bi trebala stupiti na snagu sljedećeg dana od dana objave,
DONIJELA JE OVU UREDBU:
Članak 1.
Smanjenja zbog prilagodbe izravnih plaćanja u 2013. predviđene u članku 10.a Uredbe (EZ) br. 73/2009, kao i smanjenja zbog financijske discipline predviđene u članku 11. te Uredbe za kalendarsku godinu 2013., primjenjuju se na zbroj plaćanja iz različitih programa potpore navedenih u Prilogu I. Uredbi (EZ) br. 73/2009 na koju svaki poljoprivrednik ima pravo nakon primjene članka 78. Uredbe (EZ) br. 1122/2009.
Ta se smanjenja primjenjuju prije primjene smanjenja predviđenih u članku 79. stavku 2. Uredbe (EZ) br. 1122/2009.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Primjenjuje se na zahtjeve za potporu koji se odnose na 2013.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 25. travnja 2013.

Labels: 2
6